William Michael Mulvey

**William Michael Mulvey** (født 23. august 1949 i Houston i Texas i USA) er emeritert katolsk biskop av Corpus Christi i Texas.
## Liv og virke
### Bakgrunn
William M. Mulvey var det andre av seks barn til Daniel H. Mulvey Jr. og Marjorie Jane *Patterson* Mulvey. Søsknene hans er Dan, Martha, John, Tim og Kim. Han har 12 nieser og nevøer. All William Mulveys tidlige utdanning ble fullført ved katolske skoler, blant dem *St. Theresa-* og *St. Cecilia*-skolene i Houston. Han gikk også på *St. Thomas High School* i Houston i 1966. Mulvey ble fermet av biskop Wendelin Nold ved *St. Cecilia Parish* i Houston.

Mulvey ble uteksaminert fra *St. Edward's Catholic High School* i Austin i Texas, i 1967 og gikk deretter inn på St. Edward's University i Austin. Han ble uteksaminert fra St. Edward's i 1971 med en *Bachelor of Business Administration*-grad.

### Utdanning
Mulvey var seminarist ved Pontifical North American College i Roma fra 1971 til 1976, og studerte ved *[[Angelicum]]* (bakkalaureat i teologi 1974) og ved *[[Gregoriana]]* (lisensiat i teologi 1976).

### Prest
William Michael Mulvey ble presteviet på Petersplassen i Vatikanet for bispedømmet Austin den 29. juni 1975 av pave Paul VI. Han var en av  359 som ble presteviet av paven ved den anledning.

Etter at Mulvey returnerte til Austin i 1976 ble han kapellan i *St. Mary/Our Lady of Guadalupe* i Taylor fra 1976 til 1977, og *St. Louis* i Austin fra 1977 til 1980

I 1980 tilbragte Mulvey et sabbetsåt med Focolarebevegelsen. Etterpå ble han skoleprest ved *Bishop Louis Reicher Catholic High School* i Waco. I 1984 ble han sogneprest for *St. Joseph Parish* i Waco. Mulvey forlot Waco i 1986 for å bli leder av åndelig formasjon ved *St. Mary's Seminary* i Houston. Der var han til bispedømmet utnevnte ham til sogneprest av *St. Thomas Aquinas Parish* i College Station.

Mulvey flyttet tilbake til Italia i 1995 etter han ble utnevnt til direktør for *Center for Spirituality for Diocesan Priests*, en Focolare-fasilitet i Firenze. To år etter ble han ledr av Focolare Center i Hyde Park i delstaten New York. Etter fire år med Focolarebevegelsen vendte Mulvey tilbake til Texas i 1999 for¨å bli sogneprest for *St. Helen Parish* i Georgetown.

Biskop Gregory Aymond utnevnte han i 2004 til kansellist. Mulvey ble generalvikar i 2007. 

I august ble han viserektor for *St. Mary's Seminary* i Houston. Få uker etter ble han valgt til administrator for bispedømmet Austin etter at Aymond var blitt utnevnt til erkebiskop av New Orleans.

### Biskop av Corpus Christi
Den 18. januar 2010 utnevnte pave Benedikt XVI til biskop av Corpus Christi. Erkebiskopen av Galveston-Houston, kardinal Daniel DiNardo, bispeviet ham den 14. september samme år; medkonsekratorer var erkebiskop av New Orleans, Gregory Aymond, og den emeriterte biskop av Corpus Christi, Edmond Carmody.

I november 2019 gav biskop Mulvey en periferal stamcelledonasjon til en kvinne i San Antonio som led av kreft. Han hadde skrevet seg inn i Be the Match Registry for hematopoetisk stamcelletransplantasjon før han ble biskop. 

I mai 2020 fordømte Mulvey terrorangrepet som såret en sjømann på Naval Air Station Corpus Christi.

Den 1. desember 2025 innvilget pave Leo XIV William Michael Mulveys aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop James Joseph Byrne (1908–1996) *1947
* Biskop Lawrence Donald Soens (1926–2021) *1983
* Kardinal Daniel Nicholas DiNardo (1949–) *1997
* Biskop *William Michael Mulvey* (1949- ) *2010
## Referanser